### 7.     Orientering om status på byggesagsområdet, 1. halvår 2018

**Åbent**

Sagsnr.: 326-2018-2857        J.nr.: 02.34.00           Dokumentnr.:
326-2018-205388

**Sagstype**

Orientering.

**Resume og sagens baggrund**

Administrationen fremlægger til udvalgets orientering status
på byggesager for 1. halvår 2018, for henholdsvis nationale og lokale
servicemål.

Teknik- og Miljøudvalget blev orienteret om status på
byggesager for 2017 på møde den 8. februar 2018.

**Indstillinger**

Chefen for Plan, Byg og Miljø indstiller, at orienteringen
tages til efterretning.

**Behandling**

Teknik- og Miljøudvalget.

**Sagsfremstilling**

*Nationale servicemål*

Der er ikke offentliggjort opgørelser fra KL for de
nationale servicemål for det første halvår af 2018, men kommunens egne data
viser dog, at kommunen overholder målene. De nationale servicemål udtrykker i
hovedtræk gennemløbstiden fra ansøgningen modtages og til der træffes afgørelse
(dvs. brutto-sagsbehandlingstid, målt i dage).

*Lokale servicemål*

De lokale servicemål udtrykker den kommunale sagsbehandling,
fra sagen er fuldt oplyst og til der er truffet afgørelse (dvs.
netto-sagsbehandlingstid, målt i uger). Vedlagt er en oversigt over status på
byggesager for 1. halvår 2018 for så vidt angår sagsbehandlingstider og antal
indkomne sager i forhold til antal afgørelser/afsluttede sager (bilag 1).
Opgørelsen viser, at de lokale servicemål er overholdt, og at der generelt er
en væsentlig forbedring på sagsbehandlingstiderne inden for alle kategorier.

Det kan bemærkes, at der i 1. halvår af 2018 er indkommet 39
flere byggesager i forhold til 1. halvår 2017. Administrationen har haft fokus
på at effektivisere byggesagsområdet. Effekten viser sig konkret ved, at der i
1. halvår 2018, er truffet 29 flere afgørelser i forhold til 1. halvår 2017.
Det betyder et gennemsnit på 4,8 flere afgørelser pr. måned. Det er en positiv
udvikling og viser en øget robusthed i forhold til udsvingene på antal indkomne
sager. Af bilag 1 fremgår dog samtidig, at der fortsat er en difference mellem antal
indkomne sager (538) og antal afgørelse (379) for perioden (jf. tabel 3).
Administrationen vil derfor fortsat fokusere på arbejdet med at udvikle
arbejdsgange mv. for byggesagsområdet. Herunder vil der bl.a. være fokus på
sager, der tillige kræver anden myndighedsbehandling (jf. tabel 2).

*Øget fokus på indtægter*

I 1. halvår 2018 er det lykkedes, via de igangsatte og
fortsatte udviklingstiltag, at opnå en indtægt fra byggesagsgebyrer på kr.
1.005.858,-. Til sammenligning var indtægten i 1. halvår 2017 på kr. 540.574,-.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Status på byggesager, 1. halvår 2018 | 326-2018-207475 |